PRIN ออกหุ้นกู้ 180 ลบ. ดอกเบี้ย 4% ขายสถาบัน-รายใหญ่ 22-24 มิ.ย.นี้
PRIN ออกหุ้นกู้ 180 ลบ. ดอกเบี้ย 4% ขายสถาบัน-รายใหญ่ 22-24 มิ.ย.นี้
PRIN ออกหุ้นกู้ 180 ลบ. ดอกเบี้ย 4% ขายสถาบัน-รายใหญ่ 22-24 มิ.ย.นี้
10 มิ.ย. 2563

บริษัท ปริญสิริ จำกัด (มหาชน) หรือ PRIN ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัทครั้งที่ 2/2563 มูลค่าไม่เกิน 180 ล้านบาท อายุ 1 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 4 ต่อปี โดยชำระดอกเบี้ยทุกๆ 3 เดือนตลอดอายุหุ้นกู้ ซึ่งจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 22-24 มิ.ย.63 ผ่าน บล.เอเซีย พลัส ซึ่งเป็นผู้จัดการการจัดจำหน่ายหุ้นกู้
ทั้งนี้ PRIN จะนำเงินที่ได้รับจากการเสนอขายหุ้นกู้ครั้งนี้ไปใช้ชำระคืนตั๋วแลกเงินระยะสั้นที่จะครบกำหนดไถ่ถอนในปี 2563 มูลค่ารวม 180 ล้านบาท
โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “BBB” แนวโน้ม “Stable” เมื่อวันที่ 5 มิ.ย.63